Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 5. melléklet a 6/2011. (I. 14.) VM rendelethez
Paragraph Index: 565

1. Szempontok a mérõpont helyének kiválasztásához 1.1. Az emberi egészség védelme érdekében a mérõpontokat úgy kell elhelyezni, hogy 1.1.1. a zónákon és agglomerációkon belül olyan területekrõl szolgáltassanak adatokat, ahol a lakosság közvetlenül vagy közvetve a várhatóan legnagyobb levegõterheltségi szintnek lehet kitéve egy naptári év átlagában; 1.1.2. a zónákon és agglomerációkon belüli olyan egyéb területek levegõterheltségi szintjérõl szolgáltassanak adatokat, amelyek jellemzõek az átlagos népesség expozíciója szempontjából; 1.1.3. azon kiülepedésekrõl szolgáltassanak adatot, amely jellemzõ a lakosság közvetett, a táplálékláncon keresztüli expozíciójára. 1.2. A mérõpont telepítésekor ki kell küszöbölni a mérõpont mikrokörnyezetének a mérést közvetlenül befolyásoló hatásait. A telepítésnél általános szempont, hogy a mérõpont jellemzõ adatot szolgáltasson a közlekedés hatásával terhelt legalább 200 m2-es környezet, az ipari helyszíneket körülvevõ legalább 250×250 m kiterjedésû terület, a városi háttérszennyezettség esetén több négyzetkilométernyi terület levegõterheltségi szintjére. 1.3. Amennyiben a háttér szint megállapítása a cél, a mintavételi helyszín környezetében, néhány kilométeren belül nem lehetnek ipari, illetve agglomerációt jellemzõ kibocsátó források. 1.4. Az ipari források hatásainak vizsgálatához legalább egy mintavételi helyet a forráshoz képest szélirányban a legközelebbi lakóterületen kell felállítani. Ha a háttér koncentráció nem ismert a fõ szélirányon belül egy további mintavételi pontot kell elhelyezni. A mintavételi pontokat úgy kell elhelyezni, hogy az lehetõvé tegye a legjobb technikák alkalmazásának ellenõrzését. 1.5. A mérõpontnak – ahol lehetséges – jellemzõnek kell lenni a nem közvetlen környezetben lévõ hasonló helyekre nézve is.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes